A Sirona Oktatási Központ Kft e-learning rendszerének leírása

1. **Technikai követelmények**

Stabil internet kapcsolat, a videók megszakításmentes megtekintésének követelménye miatt. Ez azt jelenti, hogy ha a felhasználó bezárja az adott videót (ami a kiválasztott kurzus egy része, ugyanis egy kurzus több videóból is állhat), és később újra megnyitja, azt az adott videó elejéről kell megnéznie.

Az oldal megfelelő funkcionalitása Google Chrome böngésző használatával biztosított.   
(tesztelve a Google Chrome 86.0.4240.198 verzióval)

Ne használja az oldalt inkognitó módban, mert nem fog megfelelően működni az Ön számára.  
  
Kérjük ne használjon olyan böngésző bővítményeket, amelyek letiltják az oldalon futó JavaScript kódokat, valamint az oldal által használt cookie-kat, mert ilyen esetben az oldal nem fog megfelelően működni az Ön számára.

Az e-learning kurzusok elérési helye: <https://sironakft.hu/e-learning/>

1. **A kurzusok teljesítésnek menete:**

A rendszerben létrehozandó e-learning kurzusok kettő nagyobb csoportba sorolhatók, egyrészről vannak a kreditpontos képzések, másrészt a nem-kreditpontos képzések, amelyek felépítése némileg más.

**Mindegyik kurzus a következőképpen épül fel:**

* modulok (ezek a nagyobb egységek, főbb fejezetek),
* a modulok leckékből állnak, a leckék számozásából és a lecke címéből látható, hogy melyik alfejezetről van szó, melyik témában vannak,
* A leckékben rövidebb, hosszabb videókat találnak, azok tartalmazzák a tananyagot, azt kell lejátszani.

A **nem-kreditpontons képzések** ugyan olyan módon végezhetők el, mint a kredit pontosak, a jövőbeni nem kredit-pontos képzések esetében rugalmasabb a kurzus elvégzésének lehetősége, ilyen képzéskor nem vizsgáljuk, hogy a tanuló valóban nézi-e a videót, vagy hogy lineárisan halad a tananyagban, hiszen ezek olyan kurzusok, amelyben a tanuló a tananyagban megszerezhető tudás mellett nem kap kreditpontot annak elvégzésekor, így a saját szája íze szerint haladhat benne. Valamint ilyen típusú kurzusok esetében úgy ágyazzuk be a videó lejátszót az oldalra, hogy az tekerhető előre-hátra, a tanulóra van bízva, ha bizonyos részeket szeretne átugrani.

A nem-kreditpontos képzések elvégzésekor, azaz az összes videó megtekintése után kap a rendszertől egy automatikus igazolást a tanfolyam elvégzéséről, és ezt követő 30 napon belül e-mailen kap egy, a Kormányhivatal által kiállított tanúsítványt.

A **kreditpontos képzések** esetében szigorúbb a rendszer:

* a leckék szigorúan egymás után végezhetők el,
* a videó nézése közben véletlenszerű időpontokban felugrik egy ablak, a videó addig megáll, amíg az ablakon szereplő utasítások alapján meg nem nyomják a gombot, a videó ezt követően folytatható (Ez a jelenlét ellenőrzés. Így biztosított a hallgató továbbképzésben való folyamatos jelenlétének ellenőrzése.), valamint
* minden lecke után egy rövid tesztet (hosszabb videóknál teszteket) kell megoldani a megfelelő jó válaszok arányával ahhoz, hogy a következő leckére léphessen (helytelen válasz esetén többször is lehet próbálkozni),
* ugyanez igaz a modulokra is, amelyeket egy-egy modulzáró teszt zár le és enged a következő modulra lépni.
* Szintén szigorúbban van felépítve a kreditpontos videók esetében az e-learning kurzusba ágyazott videólejátszó, a felhasználó csak megállíthatja (pause) és elindíthatja a videót, semmi másra nincs lehetősége, tehát nem tekerhet bele, vagy ugorhat át részeket, biztosítva azt, hogy a teljes videó megnézésre kerüljön a következőre való ugrás előtt (természetesen a közbeékelt, kisebb teszt sikeres megválaszolása után).

**Igazolások a kreditpontos képzéseknél**

Amennyiben a tanuló minden videót megtekintett, minden kis tesztet és minden modulzáró tesztet sikeresen végrehajtott, valamint a végső teszten is sikeresen átment, akkor automatikusan (legkésőbb 10 napon belül) megkapja a képzés sikeres teljesítéséről szóló igazolást, és a hivatalos tartalmi és formai követelményeknek eleget tévő kreditpont igazolást. A kurzus teljesítésétől számított 30 napon belül a rendszerben megadott e-mailre fog kapni egy, a Kormányhivatal által kiadott, pdf fájlban lévő tanúsítványt.

A kreditpontot vállalkozói szakos regisztrált mérlegképes könyvelőknek, illetve adótanácsadóknak, adószakértőknek és okleveles adószakértőknek tudjuk kiadni.

**A kiválasztott kreditpontos kurzus teljesítésének feltétele:**

* minden, a kapcsolódó jogszabályokban meghatározott személyes és számlázáshoz szükséges adatot helyesen, hibátlanul adott meg a jelentkező. (Például amennyiben hibás az anyja neve, vagy nem a Pénzügyminisztériumi regisztrációkor megadottat adja meg az oldalon, akkor nem tudjuk a Pénzügyminisztérium felé megtenni a jelentést, és nem tudjuk kiadni a kreditpontot. Ebben megpróbáljuk felvenni Önnel a kapcsolatot az adatok egyeztetése végett, sikertelen kapcsolatfelvétel esetén utólagosan kap egy értesítést, hogy az igazolást visszavontuk, a kreditpont nem kerül kiadásra.),
* ki kell fizetnie a kurzust (bankkártyával vagy banki átutalással),
* a kiválasztott kurzus elérhetővé válik, és megnézhető,
* egy kurzus több modulból áll, egy modul több videóból áll, egy videó (lecke) hossza változó a 2 perctől a 90 percig bármekkora lehet,
* egy videót (leckét) megszakítás nélkül kell végig néznie, ha megszakítja, bármely ok miatt kilép (pl. ingadozó internet), az adott videót újra kell nézni, elölről kell végig nézni (természetesen a korábban már teljesített videókat nem kell újra megtekinteni, csak azt a videót, amit éppen néz),
* a megtekintés bármikor szüneteltethető, elég a videóra kattintani,
* a videón látszik a haladás,
* nincs előre tekerési lehetőség,
* a videók megtekintési sorrendje kötött, és nem lehet egy adott videót átugrani,
* a videó végére érve lehetőség adódik a videó újra megtekintésére, a korábban teljesített videókat is később újra megnézheti,
* a megtekintett videókat legkésőbb a tárgy év december 31-ig nézheti meg, akár többször is,
* a videók megtekintése egyszerre egy eszközről lehetséges, a rendszer nem támogatja az egyidejű többszörös bejelentkezést. Amennyiben az egyik eszközön elindult a videó lejátszása, egy másik eszközön (azonos felhasználó névvel) be tud ugyan jelentkezni, de nem tud elindítani párhuzamosan egy másik videót,
* az egyes videók akkor teljesülnek, ha a hallgató a kapcsolódó videó minden feltételrendszerét teljesíti – kérdésekre adott helyes válasz, valamint a jelenlét ellenőrzés pozitív volta, illetve végig lejátszásra került a videó, amennyiben az adott blokk videója megszakad – mindegy mi miatt, pl. internet ingadozás, vagy a hallgató megszakította a lejátszást -, az adott blokkot újra kell néznie az elejéről. Amennyiben a sorban következő blokk végére ér a hallgató, akkor folytathatja csak később, egy következő belépéssel – maximum 60 napon belül – a következő blokk teljesítését),
* egy adott videó (lecke) megtekintése után akár ki is léphet a rendszerből, és a későbbi belépéskor az utolsó teljesített videó (lecke) utáni első videóval (leckével) folytathatja a kurzust, de ha egy videó (lecke) befejezése előtt lép ki, akkor a következő belépéskor a korábban végig nem nézett videó (lecke) eléjéről kell folytatnia a kurzust,
* egy adott továbbképzési program megkezdését követően, annak befejezéséig újabb kreditpontos továbbképzési programot nem kezdhet meg, és
* a megkezdett továbbképzési programot legkésőbb a kezdéstől számított 60 napon belül teljesíteni kell, legkésőbb a Pénzügyminisztérium által kiadott határidőig (ez általában a tárgyév utolsó napja), az összes megadott modult és blokkot le kell játszani, és pozitívan teljesíteni kell. Amennyiben a hallgató a kurzus megkezdésétől számítva kifutott a 60 napból, akkor a teljes kurzust az elejéről kell kezdeni, erről elektronikus levélben értesíti a Sirona Oktatási Központ Kft-t, az ügyintéző pedig újra indítja a kurzust. Ha közben a kreditpont Pénzügyminisztérium által megadott érvényességi határidejéből kifut a hallgató, akkor a kreditpont igazolás a kurzus elvégzésekor nem adható ki. Erről a hallgató tájékoztatást kap.

A kreditpontos továbbképzések teljesítésének a határideje a kurzus megvásárlásának évében december 31-e 23 óra 59 perc.

1. **Legyenek figyelemmel az alábbiakra**
2. A továbbképzésre kötelezettek mindegy egyes továbbképzési évben összesen legalább 16 kreditpontot kell megszereznie, melyből legalább 8 kreditpontot számvitel témakörű továbbképzésen kell teljesíteni.

A 16 kreditpontból minden szakterületen, amelyen regisztrációval rendelkezik, legalább 4 kreditpontot a szakterületre minősített speciális továbbképzésen kell megszereznie.

Regisztrációja szakterülettét, és nyilvántartott adatait az alábbi névjegyzékben ellenőrizheti:

<https://penzugyiszakkepzes.kormany.hu/nevjegyzek-konyvviteli-szolgaltatast-vegzok>

1. Ugyanazon minősített továbbképzési program – ide értve annak elektronikus változatát is – csak egyszer jogosít kreditpontra, vagyis amennyiben Ön részt vett egy kreditpontra minősített előadáson, és az erről szóló igazolásokkal már rendelkezik, ugyanezen program e-learning keretében történő teljesítéséért már nem számolhat el kreditpontot.
2. Egyszerre több kreditpontot biztosító kurzusra nem lehet jelentkezni, nem lehet megvásárolni sem. Az adott kreditpontot biztosító továbbképzési program kezdete és befejezése közötti időszak alatt csak egy kurzus megtekintése kezdhető meg, és annak befejezéséig újabb kurzus nem kezdhető meg.
3. A megkezdett kurzust legkésőbb a kezdéstől számított 60 napon belül, legkésőbb az adott továbbképzési év utolsó napjáig teljesíteni kell, figyelembe véve az adott kurzus elszámolhatósági időszakának végét.
4. Megszerezett kreditpontjait, valamint az azok érvényesítéshez szükséges adatokat a Sirona Oktatási Központ Kft jelenti le a minisztériumnak, de kérjük, hogy a továbbképzés(ek) elvégzéséről kiállított igazolás(oka)t gondosan őrizze meg, hogy szükség esetén (pl. esetlegesen felmerülő adminisztrációs problémák miatt) Ön is igazolni tudja továbbképzési kötelezettsége teljesítését.

# **Hivatkozott jogszabályok:**

# 2000. évi C törvény a számvitelről, és a

# 93/2002. (V. 5.) Korm. rendelet a könyvviteli szolgáltatást végzők nyilvántartásba vételéről.